
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1778 

5 Σεπτεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετατροπή θέσεων κλάδου γιατρών ΕΣΥ, στο Γενικό 

Νοσοκομείο Σύρου «ΒΑΡΔΑΚΕΙΟ & ΠΡΩΙΟ». 1 

Μετατροπές θέσεων κλάδου γιατρών ΕΣΥ, στο 
Πανεπιστημιακό Γενικό Νοσοκομείο Ηρακλείου 

και στο Κωνσταντοπούλειο Γ.Ν. Νέας Ιωνίας. 2 

Καθιέρωση νυχτερινής εργασίας ως και παρόμοιας 
κατά τις Κυριακές και κατά το Νόμο εξαιρέσιμες 

ημέρες στο προσωπικό του ΚΕΠΕΠ Πόμπιας. 3 

Καθιέρωση με αμοιβή υπερωριακής απογευματινής 

εργασίας σε προσωπικό του ΚΕΠΕΠ Πόμπιας. 4 

Έγκριση του Κανονισμού Εσωτερικής Λειτουργίας 
της Επιτροπής Επαγγελματικού Αθλητισμού (κατ’ 
άρθρο 77§10 του ν. 2725/1999, όπως τροποποιήθηκε 

με το άρθρο 23 του ν. 3057/2002). 5 

Ένταξη ομογενών και αλλοδαπών αθλητών σε 
σωματεία της Ελληνικής Ομοσπονδίας Κανοε- 
Καγιακ και συμμετοχή τους στους αγώνες των 
Πανελληνίων πρωταθλημάτων και Κυπέλλου 
Ελλάδας. 6 


ΑΠΟΦΑΣΕΙ Σ 

Αριθμ. Υ4α/135622/05 (1) 

Μετατροπή θέσεων κλάδου γιατρών ΕΣΥ, στο Γ ενικό 
Νοσοκομείο Σύρου «ΒΑΡΔΑΚΕΙΟ & ΠΡΩΙΟ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Του άρθρου 25 (παρ. 1) του ν. 1397/1983 «Εθνικό 
Σύστημα Υγείας» (Α' 143). 

β) Του άρθρου 34 του ν. 2519/1997 «Ανάπτυξη και εκ¬ 
συγχρονισμός του ΕΣΥ, Οργάνωση των Υγειονομικών 
υπηρεσιών, ρυθμίσεις για το φάρμακο και άλλες δια¬ 
τάξεις» (ΦΕΚ Α/165). 

γ) Των άρθρων 6 και 11 (παρ. 1) του ν. 2889/2001 «Βελ¬ 
τίωση και εκσυγχρονισμός του Εθνικού Συστήματος 
Υγείας και άλλες διατάξεις» (ΦΕΚ Α'/37). 


δ) Του ν. 3329/2005 «Εθνικό Σύστημα Υγείας και Κοινω¬ 
νικής Αλληλεγγύης και λοιπές διατάξεις» (ΦΕΚ 81/Α'). 

ε) Του π.δ/τος 87/1986 «Ενιαίο Πλαίσιο Οργάνωσης 
Νοσοκομείων» (ΦΕΚ 32/Α/1986). 

στ) Του π.δ/τος 103 «Περιορισμός της συναρμοδιότη- 
τας του Υπουργού Εσωτερικών, Δημόσιας Διοίκησης και 
Αποκέντρωσης κατά την έκδοση διοικητικών πράξεων» 
(ΦΕΚ 70/Α/2004). 

ζ) Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Οργανα, που κυρώθηκε 
με το άρθρο πρώτο του π.δ/τος 63/2005 (Α' 98) και 
το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος 
του κρατικού προϋπολογισμού. 

2. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1432) όπως 
τροποποιήθηκε με την υπ’ αριθμ. 5733/ΔΙΟΕ 179/13.2.2006 
(204 Β') όμοια απόφαση. 

3. Την υτί αριθμ. 11/22.11.2005 απόφαση του Διοικητικού 
Συμβουλίου της Α' ΔΥΠΕ Νοτίου Αιγαίου, αποφασίζουμε: 

- Η μία (1) θέση κλάδου γιατρών ΕΣΥ, ειδικότητας 
Χειρουργικής, με βαθμό Επιμελητή Α' ή Β', η οποία 
έχει συσταθεί με την υπ’ αριθμ. Α3α/13709/1986 (ΦΕΚ 
542/Β/1986) απόφαση, στο Γενικό Νοσοκομείο Σύρου 
«ΒΑΡΔΑΚΕΙΟ & ΠΡΩΙΟ», μετατρέπεται με την παρούσα 
σε μία (1) θέση του ιδίου κλάδου, βαθμού Επιμελητή 
Α' και ειδικότητας Γαστρεντερολογίας, στο ίδιο Νο¬ 
σοκομείο. 

- Η μία (1) θέση κλάδου γιατρών ΕΣΥ, ειδικότητας ΩΡΑ, 
με βαθμό Επιμελητή Α' ή Β', η οποία έχει συσταθεί με 
την υπ’ αριθμ. Α3α/13709/86 (ΦΕΚ 542/Β/1986) απόφαση, 
στο Γ ενικό Νοσοκομείο Σύρου «ΒΑΡΔΑΚΕΙΟ & ΠΡΩΙΟ», 
μετατρέπεται με την παρούσα σε μία (1) θέση του ιδίου 
κλάδου, βαθμού Επιμελητή Α' και ειδικότητας Ουρολο¬ 
γίας, στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Αυγούστου 2007 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Π. ΔΟΥΚΑΣ ΔΗΜ. ΑΒΡΑΜΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Υ4α/147857/06 (2) 

Μετατροπές θέσεων κλάδου γιατρών ΕΣΥ, στο Πανε¬ 
πιστημιακό Γενικό Νοσοκομείο Ηρακλείου και στο 
Κωνσταντοπούλειο Γ.Ν. Νέας Ιωνίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Του άρθρου 25 (παρ. 1) του ν. 1397/1983 «Εθνικό 
Σύστημα Υγείας» (Α' 143). 

β) Του άρθρου 34 του ν. 2519/1997 «Ανάπτυξη και εκ¬ 
συγχρονισμός του ΕΣΥ, Οργάνωση των Υγειονομικών 
υπηρεσιών, ρυθμίσεις για το φάρμακο και άλλες δια¬ 
τάξεις» (ΦΕΚ Α7165). 

γ) Του άρθρου 11 (παρ. 1) και του άρθρου 6 του 
ν. 2889/2001 «Βελτίωση και εκσυγχρονισμός του Εθνικού 
Συστήματος Υγείας και άλλες διατάξεις» (ΦΕΚ Α'/37). 

δ) Του ν. 3329/2005 «Εθνικό Σύστημα Υγείας και Κοινω¬ 
νικής Αλληλεγγύης και λοιπές διατάξεις» (ΦΕΚ 81/Α'). 

ε) Του π.δ/τος 87/1986 «Ενιαίο Πλαίσιο Οργάνωσης 
Νοσοκομείων» (ΦΕΚ 32/Α/1986). 

στ) Του π.δ/τος 103 «Περιορισμός της συναρμοδιότη- 
τας του Υπουργού Εσωτερικών, Δημόσιας Διοίκησης και 
Αποκέντρωσης κατά την έκδοση διοικητικών πράξεων» 
(ΦΕΚ 70/Α/2004). 

ζ) Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ/τος 63/2005 (Α' 98) και 
το γεγονός ότι από την εφαρμογή των διατάξεων της 
απόφασης αυτής δεν θα προκληθεί δαπάνη σε βάρος 
του κρατικού προϋπολογισμού. 

2. Την υπ’ αριθμ. 37930/ΔΙΟΕ 1264/14.10.2005 απόφαση 
ανάθεσης αρμοδιοτήτων στους Υφυπουργούς Οικονομί¬ 
ας και Οικονομικών (ΦΕΚ Β' 1432) όπως τροποποιήθηκε 
με την υπ’ αριθμ. 5733/ΔΙΟΕ 179/13.2.2006 (204 Β') όμοια 
απόφαση. 

3. Την υπ’ αριθμ. 30356 απόφαση ανάθεσης αρμο¬ 
διοτήτων στους Υφυπουργούς Υγείας και Κοινωνικής 
Αλληλεγγύης Αθανάσιο Γιαννόπουλο και Γεώργιο Κων- 
σταντόπουλο (ΦΕΚ 311/Β/15.3.2006). 

4. Την υπ’ αριθμ. 15/1.11.2006 απόφαση του Διοικητικού 
Συμβουλίου της ΔΥΠΕ Κρήτης. 

5. Την υπ’ αριθμ. 18/23.11.2006 απόφαση του Διοικητικού 
Συμβουλίου της Β' ΔΥΠΕ Αττικής. 

6. Το απόσπασμα πρακτικών της 2ης/5.6.2007 Συνε¬ 
δρίασης του ΚΕΣΥΠΕ, αποφασίζουμε: 

1. Η μία (1) θέση κλάδου γιατρών ΕΣΥ, ειδικότητας 
Παθολογίας με εμπειρία στην Ογκολογία, με βαθμό 
Επιμελητή Α', η οποία έχει συσταθεί με την υπ’ αριθμ. 
Υ4α/3938/1994 (ΦΕΚ 931/Β/1994) απόφαση, στο Πανεπι¬ 
στημιακό Γ ενικό Νοσοκομείο Ηρακλείου, μετατρέπεται 
με την παρούσα σε μία (1) θέση του ιδίου κλάδου, ίδιου 
βαθμού και ειδικότητας Παθολογικής Ογκολογίας, στο 
ίδιο Νοσοκομείο. 

2. Η μία (1) θέση κλάδου γιατρών ΕΣΥ, ειδικότητας 
Ορθοπεδικής, με βαθμό Επιμελητή Α', η οποία έχει συ¬ 
σταθεί με την υπ’ αριθμ. Υ4α/12748/1995 (ΦΕΚ 557/Β/1995) 
απόφαση, στο Κωνσταντοπούλειο Γενικό Νοσοκομείο 
Νέας Ιωνίας, μετατρέπεται με την παρούσα σε μία (1) 
θέση του ιδίου κλάδου, ιδίας ειδικότητας και βαθμού 
Επιμελητή Β', στο ίδιο Νοσοκομείο. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Π. ΔΟΥΚΑΣ ΔΗΜ. ΑΒΡΑΜΟΠΟΥΛΟΣ 

-♦- 

Αριθμ. Π4/ΓΠ 102638 (3) 

Καθιέρωση νυχτερινής εργασίας ως και παρόμοιας κατά 
τις Κυριακές και κατά το Νόμο εξαιρέσιμες ημέρες 
στο προσωπικό του ΚΕΠΕΠ Πόμπιας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1) Τις διατάξεις του άρθ. 16 του ν. 3205 (ΦΕΚ 297/ 
23.12.2003 τ.Α'), 

2) το ν. 3106/2003, ν. 3204/2003 άρθ. 13 παρ. 2, ν. 3172/2003 
άρθ. 21 Κεφ. Β', 

3) τις διατάξεις του ν. 3329/2005, 

4) την επιτακτική ανάγκη εύρυθμης λειτουργίας σε 
24ωρη βάση του ΚΕΠΕΠ Πόμπιας, 

5) το γεγονός ότι από τις διατάξεις της απόφασης αυ¬ 
τής προκαλείται δαπάνη ποσού περίπου 2080,00 ΕΥΡΩ 
σε βάρος του προϋπολογισμού του ΚΕΠΕΠ Πόμπιας, 
αποφασίζουμε: 

Εγκρίνουμε την καθιέρωση νυχτερινής εργασίας ως 
και παρόμοιας κατά τις Κυριακές και σύμφωνα με το 
Νόμο εξαιρέσιμες ημέρες προς συμπλήρωση του κανονι¬ 
κού ωραρίου σε (2) άτομα ΤΕ Νοσηλευτικής νου ΚΕΠΕΠ 
Πόμπιας, για το χρονικό διάστημα από 1.8.2007 μέχρι 
31.12.2007 για την ομαλή και απρόσκοπτη λειτουργία 
του σε 24ωρη βάση. 

Σε κάθε περίπτωση η δαπάνη για την πληρωμή της 
ανωτέρω αποζημίωσης περιορίζεται μέσα στα πλαίσια 
των εγγεγραμμένων για το σκοπό αυτό πιστώσεων στον 
προϋπολογισμό του Φορέα. 

Η ωριαία αποζημίωση ορίζεται σύμφωνα με τις δια¬ 
τάξεις του άρθ. 16 του ν. 3205/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 2007 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. Π4/ΓΠ 102634 (4) 

Καθιέρωση με αμοιβή υπερωριακής απογευματινής ερ¬ 
γασίας σε προσωπικό του ΚΕΠΕΠ Πόμπιας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/2003 τ.Α'). 

2. Το γεγονός της επί 24ώρου λειτουργίας του ΚΕΠΕΠ 
Πόμπιας. 

3. Τις διατάξεις των ν. 3106/2003, ν. 3172/2003 άρθ. 21 
κεφ. Β και ν. 3204/2003 άρθ. 13 παρ. 2. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

4. Το γεγονός ότι η δαπάνη που προκαλείται ύψους 
5.750 € θα βαρύνει το προϋπολογισμό του ΚΕΠΕΠ Πό- 
μπιας. 

5. Το 1031/31.7.2007 έγγραψο του ΚΕΠΕΠ Πόμπιας, 
αποφασίζουμε: 

Εγκρίνουμε την υπερωριακή απογευματινή εργασία με 
αμοιβή στο προσωπικό του ΚΕΠΕΠ Πόμπιας και συγκε¬ 
κριμένα για ένα (1) άτομο Κλάδου ΤΕ Νοσηλευτικής, ένα 
(1) άτομο ΔΕ Β. Νοσοκόμων, ένα (1) άτομο ΔΕ Οδηγών και 
ένα (1) άτομο ΥΕ Θαλαμηπόλων για το χρονικό διάστημα 
από 1.8.2007 έως 31.12.2007, μέχρι 1.000 ώρες συνολικά 
και σύμφωνα με το παραπάνω σχετικό έγγραφο του 
ΚΕΠΕΠ, για την ομαλή λειτουργία του σε 24ωρη βάση. 

Η υπερωριακή απογευματινή απασχόληση ορίζεται 
όπως παρέχεται μετά την λήξη του κανονικού ωραρίου 
των υπαλλήλων. 

Η ωριαία αποζημίωση ορίζεται σύμφωνα με πς διατά¬ 
ξεις του άρθρου 16 του ν. 3205/2003 και ο αριθμός των 
ωρών δεν μπορεί να υπερβεί το όριο που προβλέπεται 
στις διατάξεις αυτές. 

Η δαπάνη για την πληρωμή της ανωτέρω αποζημίωσης 
δεν μπορεί να υπερβεί το ύψος των πιστώσεων του 
Προϋπολογισμού του ΚΕΠΕΠ Πόμπιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 2007 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. 38439 (5) 

Έγκριση του Κανονισμού Εσωτερικής Λειτουργίας της 
Επιτροπής Επαγγελματικού Αθλητισμού (κατ’ άρθρο 
77§10 του ν. 2725/1999, όπως τροποποιήθηκε με το 
άρθρο 23 του ν. 3057/2002). 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του α.ν. 397/1968 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 

γ) Του ν. 2725/1999 (ΦΕΚ 121 Α') «Ερασιτεχνικός και 
Επαγγελματικός Αθλητισμός και άλλες διατάξεις», άρ¬ 
θρο 77§10, όπως τροποποιήθηκε με το άρθρο 23 του 
ν. 3057/2002 (ΦΕΚ 239 Α') «Τροποποίηση και συμπλή¬ 
ρωση του ν. 2725/1999, ρύθμιση θεμάτων Υπουργείου 
Πολιτισμού και άλλες διατάξεις». 

2. Την υπ’ αριθμ. 509/8.3.2006 (ΦΕΚ 282/Β) απόφαση 
του Πρωθυπουργού και του Υπουργού Πολιτισμού περί 
ανάθεσης αρμοδιοτήτων στον Υφυπουργό Πολιτισμού. 

3. Την υπ’ αριθμ. 4951/2.2.2007 (ΦΕΚ) απόφαση του 
Υφυπουργού Πολιτισμού περί συγκροτήσεως της Επι¬ 
τροπής Επαγγελματικού Αθλητισμού (κατ’ άρθρο 77 του 
ν. 2725/1999, όπως τροποποιήθηκε με το άρθρο 23 του 
ν. 3057/2002). 

4. Την από 9.3.2007 απόφαση της Επιτροπής Επαγγελ¬ 
ματικού Αθλητισμού περί κατάρτισης Νέου Κανονισμού 
Εσωτερικής Λειτουργίας της. 

5. Το γεγονός ότι από τις ρυθμίσεις της παρούσης 
αποφάσεως δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 


Εγκρίνεται ο Κανονισμός Εσωτερικής Λειτουργίας της 
Επιτροπής Επαγγελματικού Αθλητισμού, ο οποίος έχει 
ως ακολούθως: 

ΑΡΘΡΟ 1 

ΠΡΟΕΔΡΟΣ ΤΗΣ ΕΠΙΤΡΟΠΗΣ 

1. Η ευθύνη της λειτουργίας της Επιτροπής ανήκει 
στον Πρόεδρο αυτής. Ο Πρόεδρος προεδρεύει των συ¬ 
νεδριάσεων της Επιτροπής, κηρύσσει την έναρξη και την 
λήξη αυτών, διευθύνει τις εργασίες και φροντίζει για 
την εφαρμογή του νόμου και την εύρυθμη λειτουργία 
της. Ο Πρόεδρος καθορίζει τα θέματα της ημερήσιας 
διάταξης, αναθέτει στα μέλη και το προσωπικό που 
απασχολείται καθ’ οιονδήποτε τρόπο στην Επιτροπή 
συγκεκριμένα καθήκοντα και εκπροσωπεί την Επιτροπή 
ενώπιον κάθε δημόσιας ή ιδιωτικής αρχής. 

2. Ο Πρόεδρος προΐσταται όλων των υπηρεσιών της 
Επιτροπής. 

3. Τον Πρόεδρο απόντα ή κωλυόμενο αναπληρώνει ως 
προς όλες τις αρμοδιότητές του ο αναπληρωτής, εάν 
δε και αυτός είναι απών ή κωλύεται, ο μεγαλύτερος σε 
ηλικία από τα τακτικά μέλη. 

ΑΡΘΡΟ 2 

ΣΥΝΕΔΡΙΑΣΕΙΣ ΤΗΣ ΕΠΙΤΡΟΠΗΣ 

1. Η Επιτροπή συνεδριάζει τακτικά τουλάχιστον μία 
φορά το μήνα και έκτακτα με απόφαση του Προέδρου 
της, ή αν το ζητήσουν εγγράφως δύο τουλάχιστον τα¬ 
κτικά μέλη της και προσδιορίσουν τα προς συζήτηση 
θέματα. 

2. Οι αναπληρωτές του Προέδρου και των τακτικών 
μελών μετέχουν στις συνεδριάσεις της Επιτροπής χωρίς 
δικαίωμα ψήφου, εκτός εάν αναπληρώνουν τα αντίστοι¬ 
χα τακτικά μέλη, όταν αυτά απουσιάζουν ή κωλύονται. 
Όταν, με απόφαση του Προέδρου έχουν ανατεθεί ειδι¬ 
κά καθήκοντα στους αναπληρωτές, για τα θέματα της 
ημερήσιας διάταξης που συνάπτονται με τα ειδικά αυτά 
καθήκοντα, οι αναπληρωτές μετέχουν στη συνεδρίαση 
με δικαίωμα ψήφου, ανεξάρτητα από την παράλληλη 
παρουσία των αντίστοιχων τακτικών μελών. 

3. Οι συνεδριάσεις της Επιτροπής γίνονται είτε στην 
έδρα της, είτε οπουδήποτε αλλού εντός της ελληνικής 
επικράτειας ορίζεται εκάστοτε με απόφαση του Προ¬ 
έδρου αυτής. 

ΑΡΘΡΟ 3 

ΠΡΟΣΚΛΗΣΗ - ΗΜΕΡΗΣΙΑ ΔΙΑΤΑΞΗ 

1. Τουλάχιστον 24 ώρες πριν από κάθε συνεδρίαση 
απευθύνεται σχετική πρόσκληση σε όλα τα μέλη της 
Επιτροπής (τακτικά και αναπληρωτές). Την πρόσκληση 
εκδίδει ο Πρόεδρος και σ’ αυτήν αναγράφονται υποχρε¬ 
ωτικά ο τόπος και ο χρόνος της συνεδρίασης, καθώς και 
τα θέματα ημερήσιας διάταξης, όπως αυτά καθορίζονται 
από τον Πρόεδρο ή προσδιορίζονται από τα τακτικά 
μέλη που ζήτησαν έκτακτη συνεδρίαση, σύμφωνα με 
την παρ. 1 του άρθρου 2 του παρόντος. 

2. Η πρόσκληση μπορεί να γίνεται και με τηλεομοιο¬ 
τυπία ή σε έκτακτες περιπτώσεις, με τηλεγράφημα ή 
με τηλεφώνημα, από υπάλληλο ειδικά προς τούτο εντε¬ 
ταλμένο από τον Πρόεδρο, ο οποίος ενεργεί σχετική 
σημείωση σε ειδικό βιβλίο που τηρείται για το σκοπό 
αυτό και φέρει κάθε φορά ακριβή χρονολογία και υπο¬ 
γραφή του υπαλλήλου. 

Πρόσκληση των μελών δεν απαιτείται, όταν οι συ¬ 
νεδριάσεις γίνονται σε ημερομηνίες τακτές που ορί¬ 
ζονται με απόφαση Επιτροπής γνωστοποιούμενη στα 
απουσιάσαντα κατά την αντίστοιχη συνεδρίαση μέλη. 
Πρόσκληση δεν απαιτείται, επίσης, όταν μέλος έχει δη¬ 
λώσει, πριν από τη συνεδρίαση, κώλυμα συμμετοχής 
του σε αυτήν ή όταν το κώλυμα τούτο είναι γνωστό 
στον Πρόεδρο. 

3. Δεν συνεδριάζει νομίμως η Επιτροπή, όταν απου¬ 
σιάζει τακτικό μέλος το οποίο δεν είχε προσκληθεί, 
ανεξάρτητα αν μετέχει αντ’ αυτού το αντίστοιχο ανα¬ 
πληρωματικό μέλος. Αν υπήρξαν πλημμέλειες ως προς 
την κλήτευση μέλους, η Επιτροπή συνεδριάζει νομίμως, 
αν αυτό είναι παρόν και δεν αντιλέγει για την πραγμα¬ 
τοποίηση της συνεδρίασης. 

4. Η νομιμότητα της σύνθεσης της Επιτροπής δεν 
επηρεάζεται από την τυχόν εναλλαγή των μετεχόντων 
μελών σε διαδοχικές συνεδριάσεις αυτής. 

5. Η Επιτροπή, κατά την έναρξη της συνεδρίασης μπο¬ 
ρεί να αποφασίσει και τη συζήτηση θεμάτων εκτός ημε¬ 
ρήσιας διάταξης, εάν συγκατατίθενται όλα τα μέλη. 

6/Υστερα από πρόσκληση του Προέδρου, στις συνε¬ 
δριάσεις της Επιτροπής μπορούν να παρίστανται υπάλ¬ 
ληλοι που απασχολούνται στην Επιτροπή, υπηρεσιακοί 
παράγοντες της δημόσιας διοίκησης, καθώς και τρίτοι 
με ειδικές γνώσεις ή τρίτοι στους οποίους έχει ανατεθεί 
η διεκπεραίωση συγκεκριμένων υποθέσεων. 

ΑΡΘΡΟ 4 

ΑΠΑΡΤΙΑ - ΠΛΕΙΟΨΗΦΙΑ - ΣΥΝΕΔΡΙΑΣΕΙΣ - 
ΑΠΟΦΑΣΕΙΣ 

1. Η Επιτροπή βρίσκεται νόμιμα σε απαρτία όταν σε 
κάθε θέμα, από το σύνολο των μελών που έχουν δικαί¬ 
ωμα ψήφου (τακτικά και τυχόν αναπληρωτές, κατ’ άρθρ. 
2 παρ. 2 του παρόντος), οι παρόντες είναι περισσότεροι 
από τους απόντες. Η ύπαρξη ή μη της απαρτίας ελέγ¬ 
χεται για κάθε θέμα της ημερήσιας διάταξης. 

Αν, κατά την πρώτη συνεδρίαση, διαπιστωθεί έλλειψη 
απαρτίας, η Επιτροπή καλείται εκ νέου σε συνεδρίαση, 
η οποία πραγματοποιείται το νωρίτερο σε είκοσι τέσ¬ 
σερις (24) ώρες, στον ίδιο τόπο και με την ίδια ημερήσια 
διάταξη. Κατά τη συνεδρίαση αυτή, υπάρχει απαρτία, 
αν μετέχουν στη σύνθεση από το σύνολο των μελών 
που έχουν δικαίωμα ψήφου (τακτικά μέλη και τυχόν 
αναπληρωτές) τουλάχιστον το ένα τρίτο (1/3) και σε 
κάθε περίπτωση όχι λιγότερα των τριών (3) τακτικών ή 
αναπληρωματικών μελών. 

2. Οι αποφάσεις της Επιτροπής λαμβάνονται με την 
απόλυτη πλειοψηφία των παρόντων που έχουν δικαίωμα 
ψήφου. Σε περίπτωση ισοψηφίας υπερισχύει η γνώμη 
του Προέδρου. Αν κατά την ψηφοφορία σχηματισθούν 
περισσότερες από δύο γνώμες και δεν σχηματίζεται 
πλειοψηφία, εκείνοι που αποτελούν την ασθενέστερη 
μειοψηφία οφείλουν να προσχωρήσουν σε μια από 
τις επικρατέστερες γνώμες. Αν περισσότερες από τις 
ασθενέστερες γνώμες συγκεντρώσουν ισοψηφία, γίνεται 
ψηφοφορία για να αποκλεισθεί η μια από αυτές και 
τότε εκείνοι που την ακολουθούσαν οφείλουν να προ¬ 
σχωρήσουν σε μια από τις άλλες έως ότου σχηματισθεί 
πλειοψηφία. Μέλος που απέχει από την ψηφοφορία ή 
δίδει λευκή ψήφο, θεωρείται απόν. 

Αν η συζήτηση της υπόθεσης διαρκεί περισσότερες 
από μία συνεδριάσεις, η απόφαση λαμβάνεται από τα 
μέλη που μετέχουν στην τελευταία συνεδρίαση, αφού 


προηγουμένως τα μέλη που δεν μετείχαν στις προη¬ 
γούμενες συνεδριάσεις, ενημερωθούν πλήρως ως προς 
τα ουσιώδη σημεία των κατ’ αυτές συζητήσεων. Η ενη¬ 
μέρωση πρέπει να προκύπτει από δήλωση των μελών 
αυτών, η οποία και καταχωρίζεται στα πρακτικά. 

3. Η ψηφοφορία είναι φανερή, εκτός από τις περι¬ 
πτώσεις αποφάσεων που αφορούν την ύπαρξη ή μη 
κωλύματος ή ασυμβιβάστου μέλους της επιτροπής, 
οπότε είναι μυστική. Στις περιπτώσεις αυτές, η από¬ 
φαση λαμβάνεται μετά από ακρόαση του μέλους στο 
οποίο αφορά η εξέταση του ασυμβιβάστου, το οποίο 
στη συνέχεια απέχει από τη συνεδρίαση για τη λήψη 
της σχετικής απόφασης, χωρίς να αναπληρώνεται από 
τον αναπληρωτή του. 

4. Οι συνεδριάσεις της Επιτροπής είναι μυστικές. 

ΑΡΘΡΟ 5 
ΕΙΣΗΓΗΤΕΣ 

1. Για κάθε θέμα που απασχολεί την Επιτροπή, ο 
Πρόεδρος, εφόσον το κρίνει σκόπιμο, ορίζει έναν ή 
περισσότερους εισηγητές. Ως Εισηγητές μπορούν να 
ορισθούν μόνο μέλη της Επιτροπής, τακτικά ή αναπλη¬ 
ρωτές αυτών. 

2. Ο Εισηγητής έχει την ευθύνη κατάρτισης του σχετι¬ 
κού φακέλου και προβαίνει σε όλες τις απαιτούμενες για 
το σκοπό αυτό ενέργειες, επικουρούμενος από υπαλλή¬ 
λους που απασχολούνται στην επιτροπή, εξωτερικούς 
συνεργάτες ή τεχνικούς συμβούλους. 

3. Γ ια σοβαρά, κατά την κρίση του Προέδρου ζητήμα¬ 
τα, απαιτείται ο Εισηγητής να καταθέτει στην Γραμμα- 
τεία της Επιτροπής το αργότερο τρεις (3) εργάσιμες 
ημέρες πριν από την ημέρα της αντίστοιχης συνεδρία¬ 
σης, γραπτή εισήγηση, θεμελιωμένη πραγματικά και 
νομικά. Η Γραμματεία μεριμνά για την άμεση αποστολή 
αντιγράφου της σε όλα τα μέλη. 

Σε περίπτωση σοβαρού θέματος και ως εκ τούτου 
ανάγκης περαιτέρω μελέτης του εκ μέρους των μελών 
της Επιτροπής, μετά τη σχετική συζήτηση και τις ενδε¬ 
χόμενες διευκρινήσεις εκ μέρους του Εισηγητή, η λήψη 
απόφασης μπορεί να αναβληθεί είτε οίκοθεν από τον 
Πρόεδρο, είτε κατόπιν αιτήματος μέλους της για την 
αμέσως επόμενη συνεδρίαση της Επιτροπής, πλην αν τί¬ 
θενται ζητήματα τήρησης συγκεκριμένων προθεσμιών. 

Η συζήτηση συγκεκριμένου θέματος μπορεί να γίνει 
έστω κι αν απουσιάζει ο ορισθείς Εισηγητής, αρκεί να 
υπάρχει κατατεθειμένη γραπτή εισήγησή του. Διαφο¬ 
ρετικά η συζήτηση της υπόθεσης είτε αναβάλλεται για 
την επομένη συνεδρίαση είτε, αν πρόκειται για απλό 
ζήτημα, ορίζεται πάραυτα με απόφαση της Επιτροπής 
άλλος Εισηγητής, υπό την προϋπόθεση ότι αυτός μπορεί 
να διερευνήσει το θέμα κατά τη διάρκεια της συνεδρία¬ 
σης και να διατυπώσει την αντίστοιχη πρότασή του 
προς την Επιτροπή. 

Κάθε ενδιαφερόμενος που έχει έννομο συμφέρον για 
συγκεκριμένη υπόθεση συζητούμενη ενώπιον της Επι¬ 
τροπής, έχει δικαίωμα υποβολής αιτήματος αναβολής, 
μόνο για μία (1) φορά. Η απόφαση της Επιτροπής, όταν 
δέχεται το αίτημα της αναβολής, καταγράφει και τον 
λόγο που επικαλέστηκε ο αϊτών. Αίτημα δεύτερης ανα¬ 
βολής από τον ίδιο αιτούντα προϋποθέτει συνδρομή 
σπουδαίου, κατά την κρίση της Επιτροπής, λόγου. 

4. Σε δυσχερείς ή γενικότερου ενδιαφέροντος περι¬ 
πτώσεις, για την υποβολή εισήγησης, ο Πρόεδρος μπορεί 

να συγκροτεί ομάδες εργασίας, στις οποίες μετέχουν 
απαραίτητα ένα ή περισσότερα μέλη της Επιτροπής. 

ΑΡΘΡΟ 6 
ΠΡΑΚΤΙΚΑ 

1. Με ευθύνη του Γραμματέα της Επιτροπής, τηρούνται 
πρακτικά όλων των συνεδριάσεων. Τον Γ ραμματέα μπο¬ 
ρεί να συνεπικουρεί στο έργο αυτό ειδικά εντεταλμένος 
προς τούτο από τον Πρόεδρο υπάλληλος. 

2. Στα πρακτικά καταχωρούνται ιδίως τα ονόματα 
και η ιδιότητα των παραστάντων κατά τη συνεδρίαση 
μελών, ο τόπος και ο χρόνος της συνεδρίασης, συνο¬ 
πτικά τα θέματα που συζητήθηκαν, οι προτάσεις των 
Εισηγητών, οι απόψεις που διατυπώθηκαν, οι αποφάσεις 
που λήφθηκαν και οι τυχόν μειοψηφίες. Τα πρακτικά 
υπογράφονται από τον Πρόεδρο και τον Γ ραμματέα. 

3. Η Επιτροπή μπορεί να συνεδριάσει νόμιμα και χωρίς 
την παρουσία του Γ ραμματέα. Στην περίπτωση αυτή την 
ευθύνη για την τήρηση των πρακτικών έχει ο Πρόεδρος, 
ο οποίος μπορεί να ορίσει προς τούτο κάποιο από τα 
παριστάμενα μέλη. 

4. Ακριβή αποσπάσματα ή αντίγραφα Πρακτικών ή 
Αποφάσεων της Επιτροπής εκδίδονται από το Γραμ¬ 
ματέα της και υπογράφονται από τον ίδιο και τον Πρό¬ 
εδρο. 

ΑΡΘΡΟ 7 
ΕΛΕΓΧΟΙ 

1. Συγκροτείται Τμήμα Ελεγκτών, ως ιδιαίτερη υπηρε¬ 
σιακή μονάδα της Επιτροπής. Με απόφαση της Επιτρο¬ 
πής ορίζονται τα τυπικά και ουσιαστικά προσόντα των 
προσώπων που το απαρτίζουν καθώς και ο συνολικός 
αριθμός αυτών. Το τμήμα Ελεγκτών είναι αρμόδιο για 
τη διενέργεια ελέγχων που εμπίπτουν στα καθήκοντα 
της Επιτροπής. 

2. Η Επιτροπή εκτός άλλων ελέγχων μπορεί να διε¬ 
νεργεί και διαχειριστικούς ή λογιστικούς ελέγχους στις 
Αθλητικές Ανώνυμες Εταιρίες (Α.Α.Ε) και στα Τμήματα 
Αμειβομένων Αθλητών (Τ.Α.Α). Οι εν λόγω έλεγχοι μπο¬ 
ρούν να έχουν έκτακτο χαρακτήρα και να αποφασίζο- 
νται από την ίδια την Επιτροπή. Οι ανωτέρω έλεγχοι 
διενεργούνται μόνο από μέλη της Επιτροπής, εντεταλ¬ 
μένα σχετικώς από τον Πρόεδρο αυτής ή από υπαλλή¬ 
λους της Επιτροπής, εντεταλμένους σχετικώς από τον 
Πρόεδρο αυτής, ή τέλος από αναγνωρισμένες ελεγκτι¬ 
κές εταιρίες ή εταιρίες ορκωτών ελεγκτών λογιστών, 
κατόπιν σχετικής απόφασης της Επιτροπής. 

Η Επιτροπή μπορεί να αναθέτει, στο πλαίσιο των ανω¬ 
τέρω ελέγχων σε εξωτερικούς συνεργάτες ή τεχνικούς 
συμβούλους την παροχή συνδρομής και εξειδικευμένης 
βοήθειας προς το εντεταλμένο σχετικώς μέλος της 
Επιτροπής, υπάλληλο ή εταιρία. 

3. Οι έλεγχοι διενεργούνται είτε στην έδρα της Επι¬ 
τροπής είτε στην έδρα των ελεγχομένων, κατά την 
κρίση του Προέδρου. 

4. Ο προγραμματισμός των ελέγχων γίνεται με από¬ 
φαση της Επιτροπής. 

5. Η Επιτροπή διενεργεί τακτικό έλεγχο τον Ιούλιο 
κάθε έτους και έκτακτο ύστερα από παραγγελία του 
Υπουργού Ανάπτυξης ή του Υπουργού Πολιτισμού ή 
αυτεπάγγελτα. 

6. Η Επιτροπή μετά από κάθε έλεγχο, συντάσσει έκθε¬ 
ση που υποβάλλεται υποχρεωτικά στον υπουργό Πολι¬ 


τισμού, στο Διοικητικό Συμβούλιο του οικείου επαγγελ¬ 
ματικού συνδέσμου και σε αυτούς στους οποίους αφορά 
ο έλεγχος. Σε περίπτωση διαπίστωσης παραβάσεων η 
Επιτροπή έχει την υποχρέωση να περιλάβει στην έκθεσή 
της τις κατά την κρίση της ενδεικνυόμενες ενέργειες για 
τυχόν διοικητικές διαχειριστικές, πειθαρχικές ή ποινικές 
ευθύνες των ελεγχομένων. 

7. Ο κάθε είδους έλεγχος της επιτροπής διενεργείται 
και ολοκληρώνεται εντός τριάντα (30) ημερών από την 
παραγγελία των αρμοδίων προσώπων. Η καθυστέρηση 
ολοκλήρωσης του ελέγχου ή η πλημμελής έκθεση συ- 
νιστά σπουδαίο λόγο αντικατάστασης των προσώπων 
που διενεργούν τον έλεγχο, ανεξάρτητα της τυχόν πει¬ 
θαρχικής ή άλλης ευθύνης τους. 

8. Η Επιτροπή, με απόφαση της, μπορεί να καταρτίζει 
πρότυπα ελέγχου, πρότυπα διαδικασιών ελέγχου, καθώς 
και πρότυπα εκθέσεων ελέγχου. 

ΑΡΘΡΟ 8 

ΠΡΟΗΓΟΥΜΕΝΗ ΑΚΡΟΑΣΗ 

1. Όταν συντρέχει περίπτωση επιβολής προστίμου ή 
λήψεως εκ μέρους της Επιτροπής άλλου μέτρου σε 
βάρος των δικαιωμάτων ή συμφερόντων συγκεκριμέ¬ 
νου φυσικού ή νομικού προσώπου, αυτό επιβάλλεται ή 
λαμβάνεται πάντοτε μετά από προηγούμενη ακρόαση 
του ενδιαφερομένου. Για το σκοπό αυτό, η Επιτροπή 
καλεί εγγράφως τον ενδιαφερόμενο είτε να παραστεί 
ενώπιον της σε συγκεκριμένη ημερομηνία και ώρα, είτε 
να καταθέσει έγγραφο υπόμνημα με τις απόψεις του. 

2. Η σχετική κλήση προς ακρόαση εκδίδεται από τον 
Πρόεδρο, είναι έγγραφη, αναφέρει τον τόπο, την ημέρα 
και την ώρα της ακρόασης και προσδιορίζει το αντικείμενο 
του μέτρου ή της ενέργειας. Η επίδοσή της γίνεται με 
κάθε πρόσφορο μέσο και με φροντίδα της Γ.Γ.Α. Η κλήση 
κοινοποιείται στον ενδιαφερόμενο τουλάχιστον πέντε (5) 
πλήρεις ημέρες πριν από την ημέρα της ακρόασης με δι¬ 
καστικό επιμελητή. Ο ενδιαφερόμενος έχει το δικαίωμα να 
λάβει γνώση των σχετικών αποδεικτικών στοιχείων και να 
προβεί σε ανταπόδειξη. Η τήρηση της προαναφερόμενης 
διαδικασίας, καθώς και η λήψη υπόψη των απόψεων του 
ενδιαφερομένου, πρέπει να προκύπτουν από την αιτιολο¬ 
γία της απόφασης της Επιτροπής. Το υιοθετούμενο τελι- 
κώς μέτρο πρέπει να λαμβάνεται μέσα σε εύλογο χρονικό 
διάστημα από την ακρόαση του ενδιαφερομένου. 

Αν η άμεση λήψη του δυσμενούς μέτρου είναι ανα¬ 
γκαία για την αποτροπή κινδύνου ή λόγω επιτακτικού 
δημοσίου συμφέροντος, είναι, κατ’ εξαίρεση, δυνατή η 
χωρίς προηγουμένη κλήση του ενδιαφερομένου, ρύθ¬ 
μιση. Αν η κατάσταση που ρυθμίστηκε είναι δυνατόν 
να μεταβληθεί, η Επιτροπή, μέσα σε χρονικό διάστημα 
δεκαπέντε (15) ημερών, καλεί τον ενδιαφερόμενο να 
εκφράσει τις απόψεις του σύμφωνα με τα παραπάνω, 
οπότε και προβαίνει σε τυχόν νέα ρύθμιση. Αν η πιο 
πάνω προθεσμία παρέλθει άπρακτη, το μέτρο παύει 
αυτοδικαίως και χωρίς άλλη ενέργεια, να ισχύει. 

ΑΡΘΡΟ 9 

ΛΟΙΠΕΣ ΑΚΡΟΑΣΕΙΣ 

1. Η Επιτροπή για θέματα της αρμοδιότητάς της και 
ύστερα από πρόσκληση του Προέδρου της, μπορεί να 
ακροάται πρόσωπα προς παροχή πληροφοριών ή προς 
προσαγωγή στοιχείων, εκπροσώπους φορέων ή ακόμη 
και τρίτους που έχουν έννομο συμφέρον. 

Η Επιτροπή μπορεί να δεχθεί σε ακρόαση οποιονδήπο- 
τε αιτούντα ιδιώτη έχει έννομο συμφέρον ή πληρεξούσιο 
δικηγόρο αυτού. Τα εν λόγω πρόσωπα αποχωρούν πριν 
από την έναρξη της συζήτησης. 

2. Στο πλαίσιο της ελεγκτικής της αρμοδιότητας η 
Επιτροπή μπορεί να διατάσσει την αυτοπρόσωπη ή δί 
εκπροσώπου εμφάνιση ενώπιον της οποιουδήποτε φυ¬ 
σικού ή νομικού προσώπου, προκειμένου να παράσχει 
διευκρινήσεις. Αντί της ενώπιον της εμφάνισης, η Επι¬ 
τροπή μπορεί να διατάσσει την υποβολή υπομνήματος 
εντός ορισμένης προθεσμίας. 

ΑΡΘΡΟ 10 

ΥΠΟΧΡΕΩΣΗ ΚΟΙΝΟΠΟΙΗΣΗΣ 

Αποφάσεις, εκθέσεις και λοιπές πράξεις της Επιτρο¬ 
πής κοινοποιούνται στην αρμόδια υπηρεσία του Υπουρ¬ 
γείου Ανάπτυξης, αν αφορούν στη σύσταση Αθλητικών 
Ανώνυμων Εταιριών, στην τροποποίηση του καταστα¬ 
τικού τους και στη λειτουργία αυτών. 

ΑΡΟΡΟ 11 

ΑΛΛΗΛΟΓΡΑΦΙΑ - ΠΡΩΤΟΚΟΛΛΟ - ΑΡΧΕΙΟ 

1. Η Επιτροπή αλληλογραφεί απευθείας με τα ελεγχό¬ 
μενα απ’ αυτήν πρόσωπα και τηρεί δικό της πρωτόκολλο 
εισερχομένων και εξερχόμενων εγγράφων, καθώς και 
δικό της αρχείο. 

Η κατάθεση στο πρωτόκολλο υπό τρίτων, φυσικών ή 
νομικών προσώπων, εγγράφων που δεν απευθύνονται 
προς την Επιτροπή, γίνεται μόνο εφόσον αυτά είναι 
συνημμένα και αναφέρονται είτε σε διαβιβαστικό έγ¬ 
γραφο προς την Επιτροπή, είτε σε αίτηση ή αναφορά 
προς αυτήν. Τα συνημμένα έγγραφα λαμβάνονται υπόψη 
από την Επιτροπή μόνο αν είναι πρωτότυπα ή νομίμως 
επικυρωμένα. 

Έγγραφα κάθε είδους, αν αφορούν σε υπόθεση συ- 
ζητούμενη σε συγκριμένη ημερομηνία ενώπιον της 
Επιτροπής, κατατίθενται υπό των ενδιαφερομένων το 
αργότερο δύο (2) ημέρες νωρίτερα. 

2. Επιτρέπεται η διακίνηση εγγράφων μεταξύ της 
Επιτροπής και ενδιαφερομένων φυσικών προσώπων, 
νομικών προσώπων ιδιωτικού δικαίου και ενώσεων προ¬ 
σώπων με τηλεομοιοτυπία. Εξαιρούνται τα απόρρητα 
έγγραφα, τα έγγραφα που περιέχουν ευαίσθητα δεδο¬ 
μένα προσωπικού χαρακτήρα, τα έγγραφα για τα οποία 
προβλέπεται από τις κείμενες διατάξεις η υποβολή τους 
σε πρωτότυπα ή επικυρωμένα αντίγραφα καθώς και 
έγγραφα που χρησιμοποιούνται ως δικαιολογητικά για 
την εξόφληση τίτλων πληρωμής, τα πόσης φύσεως απο¬ 
δεικτικά είσπραξης και τέλος έγγραφα που εξαιρούνται 
με κοινή υπουργική απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης και του 
αρμόδιου κατά περίπτωση Υπουργού. 

3. Για τη διακίνηση εγγράφων με τηλεομοιοτυπία προς 
φυσικά πρόσωπα, νομικά πρόσωπα ιδιωτικού δικαίου ή 
ενώσεις φυσικών προσώπων απαιτείται η συγκατάθεσή 
τους. Τα φυσικά ή νομικά πρόσωπα ιδιωτικού δικαίου 
μπορούν, με την υποβαλλόμενη διά τηλεομοιοτυπίας 
αίτησή τους να δηλώσουν την προτίμησή τους ως προς 
το μέσο της απάντησης. Σε διαφορετική περίπτωση 
τεκμαίρεται η συγκατάθεσή τους για τη διακίνηση της 
απάντησης με το ίδιο μέσο. 

4. Γ ια να είναι παραδεκτή η διακίνηση εγγράφου, το 
μηχανικό μέσο (τηλεομοιοτυπική συσκευή) με το οποίο 


μεταβιβάζεται το έγγραφο, πρέπει να αφήνει ευκρινές 
αποτύπωμα, ώστε να είναι δυνατή η αναγνώριση της 
συσκευής αποστολής. Τα αποτύπωμα αυτό περιλαμβάνει 
τον αριθμό κλήσης της τηλεομοιοτυπικής συσκευής του 
αποστολέα και του παραλήπτη, την ημερομηνία και την 
ώρα αποστολής, καθώς και τον αριθμό της τρέχουσας 
σελίδας. 

5. Τα έγγραφα που αποστέλλονται τόσο από την Επι¬ 
τροπή, όσο και από τους ιδιώτες, φυσικά ή νομικά πρό¬ 
σωπα, με τηλεομοιοτυπική συσκευή πρέπει απαραιτήτως 
να συνοδεύονται από φύλλο αποστολής. 

Αν τα έγγραφα αποστέλλονται από την Επιτροπή, το 
φύλλο αποστολής πρέπει να περιέχει τον πλήρη τίτλο 
και τη διεύθυνση της Επιτροπής, τα στοιχεία προσδιο¬ 
ρισμού της ταυτότητας του αποστελλομένου εγγράφου 
(πλήρης τίτλος εκδούσας υπηρεσίας, αριθμό πρωτοκόλ¬ 
λου και ημερομηνία έκδοσης), τον αριθμό των σελίδων 
του αποστελλομένου εγγράφου και το ονοματεπώνυμο, 
την ιδιότητα, τον αριθμό τηλεφώνου και τηλεομοιοτυπι- 
κής συσκευής καθώς και την υπογραφή του χειριστή. 

Αν τα έγγραφα αποστέλλονται από ιδιώτη, φυσικό ή 
νομικό πρόσωπο, το φύλλο αποστολής πρέπει να περι¬ 
έχει το ονοματεπώνυμο ή την επωνυμία, τη διεύθυνση, 
τον αριθμό τηλεφώνου και, εφόσον υπάρχει, της τηλε- 
ομοιοτυπικής συσκευής του φυσικού ή νομικού προσώ¬ 
που που υπογράφει το έγγραφο και την ημερομηνία 
έκδοσης, τον αριθμό των σελίδων του αποστελλομένου 
εγγράφου και την υπογραφή του αποστολέα. Αν το 
έγγραφο αποστέλλεται από νομικό πρόσωπο, το φύλλο 
αποστολής πρέπει επιπροσθέτως να περιέχει το ονο¬ 
ματεπώνυμο, την ιδιότητα, τον αριθμό τηλεφώνου και 
τηλεομοιοτυπικής συσκευής καθώς και την υπογραφή 
του χειριστή. 

Τα αναφερόμενα στην παρούσα παράγραφο στοιχεία 
και το περιεχόμενο του μεταβιβαζομένου με τηλεομοιο¬ 
τυπία εγγράφου θεωρούνται ότι έχουν ληφθεί πλήρως 
και ευκρινώς, εκτός αν ο παραλήπτης ζητήσει σε εύλογο 
χρόνο εκ νέου αποστολή αυτού. 

Τα εισερχόμενα με τηλεομοιοτυπία στην Γραμματεία 
της Επιτροπής έγγραφα πρωτοκολλούνται με την ημε¬ 
ρομηνία και κατά την σειρά λήψης τους. 

Τα τηλεομοιότυπα έχουν την ισχύ των μεταβιβαζομέ- 
νων εγγράφων μόνο εφόσον συντρέχουν οι προϋποθέ¬ 
σεις και τηρείται η διαδικασία του παρόντος άρθρου. 

Εφόσον τα διακινούμενα με τηλεομοιοτυπία έγγρα¬ 
φα πρέπει να διατηρηθούν, σύμφωνα με τις ισχύουσες 
διατάξεις για τη διατήρηση αρχείων, πέραν της διε¬ 
τίας, η Γραμματεία της Επιτροπής υποχρεούται να προ¬ 
βαίνει στην αρχειοθέτηση και επικυρωμένων από την 
ίδια φωτοτυπικών αντιγράφων των παραλαμβανομένων 
τηλεομοιοτύπων. 

ΑΡΟΡΟ 12 

ΓΕΝΙΚΗ ΔΙΑΤΑΞΗ - ΕΞΟΥΣΙΟΔΟΤΗΣΗ 

Οποιοδήποτε θέμα εσωτερικής λειτουργίας της Επι¬ 
τροπής που δεν ρυθμίζεται από τον παρόντα Κανονισμό, 
ρυθμίζεται με απόφαση της Επιτροπής. 

ΑΡΟΡΟ 13 

Από την έναρξη ισχύος του παρόντος Κανονισμού οι- 
αδήποτε προηγούμενη διάταξη του παλαιού Κανονισμού 
Εσωτερικής Λειτουργίας παύει να ισχύει. 

ΑΡΘΡΟ 14 
ΕΝΑΡΞΗ ΙΣΧΥΟΣ 

Η ισχύς του παρόντος Κανονισμού αρχίζει από τη δη¬ 
μοσίευση της περί έγκρισής του απόφασης του Υπουρ¬ 
γού Πολιτισμού στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2007 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 
-♦- 

Αριθμ. 37299 (6) 

Ένταξη ομογενών και αλλοδαπών αθλητών σε σωματεία 
της Ελληνικής Ομοσπονδίας Κανοε-Καγιακ και συμ¬ 
μετοχή τους στους αγώνες των Πανελληνίων πρω¬ 
ταθλημάτων και Κυπέλλου Ελλάδας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις 

α) Του α.ν. 397/1968 (ΦΕΚ 101/Α/8.5.1968) «Περί επανα- 
συστάσεως της Γ.Γ.Α. και των αρμοδιοτήτων αυτής». 

β) Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 

γ) Της παραγράφου 7 του άρθρου 33 του 2725/1999 
«Ερασιτεχνικός και επαγγελματικός αθλητισμός και άλ¬ 
λες διατάξεις». 

2. Την υπ’ αριθμ. 509/8.3.2006 (ΦΕΚ 282/Β/8.3.2006) 
απόφαση του Πρωθυπουργού και του Υπουργού Πο¬ 
λιτισμού «Ανάθεση αρμοδιοτήτων στον Υφυπουργό 
Πολιτισμού». 

3. Το υπ’ αριθμ. Φ.2/635/12.6.2007 έγγραφο της Ελλη¬ 
νικής Ομοσπονδίας Κανοε-Καγιακ. 

4. Οτι από τις ρυθμίσεις της παρούσας απόφασης δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Αρθρο 1 

Όροι και προϋποθέσεις εγγραφής και μεταγραφής 
αθλητών με αλλοδαπή υπηκοότητα. 

1. Οι όροι, οι προϋποθέσεις και η διαδικασία εγγραφής 
και μεταγραφής των αθλητών με αλλοδαπή υπηκοό¬ 
τητα (ομογενών και αλλοδαπών) σε αθλητικό σωμα- 
τείο-μέλος της Ελληνικής Ομοσπονδίας Κανόε-Καγιακ 
(Ε.Ο.Κ.-Κ.) καθώς και το χρονικό διάστημα υποβολής 


των σχετικών αιτήσεων εγγραφής-μεταγραφής αυτών 
περιέχονται στα άρθρα 3, 4 και 6 του Κανονισμού εγ¬ 
γραφών - μεταγραφών της Ε.Ο.Κ.-Κ., η νομιμότητα του 
οποίου έχει εγκριθεί με την υπ’ αριθμ. 17445/29.4.2004 
απόφαση του Υφυπουργού Πολιτισμού, αρμόδιου για 
θέματα αθλητισμού. 

Άρθρο 2 

Συμμετοχή στους αγώνες ομογενών και αλλοδαπών 
αθλητών. 

1. Στους αγώνες των Πανελληνίων πρωταθλημάτων και 
αγώνες Κυπέλλου Ελλάδας κανοε-καγιακ επιτρέπεται 
να συμμετέχουν ομογενείς αθλητές που ανήκουν σε 
σωματεία της Ε.Ο.Κ-Κ., λόγω αρχικής εγγραφής ή με¬ 
ταγραφής τους σε αυτό. Κάθε σωματείο έχει δικαίωμα 
να χρησιμοποιεί στους πιο πάνω αγώνες μέχρι τρεις 
(3) ομογενείς αθλητές (τους τρεις πρώτους ομογενείς 
κατά σειρά εγγραφής τους στο Μητρώο Αθλητών της 
Ομοσπονδίας). 

2. Με την επιφύλαξη των διατάξεων των παρ. 1, 3 και 4 
του παρόντος άρθρου, τα σωματεία-μέλη της Ε.Ο.Κ.-Κ. 
δεν επιτρέπεται να χρησιμοποιούν στους αγώνες των 
Πανελληνίων πρωταθλημάτων και Κυπέλλου Ελλάδας 
αλλοδαπούς αθλητές. 

3. Επιτρέπεται κατ’ εξαίρεση, η εγγραφή στη δύναμη 
ελληνικών αθλητικών σωματείων που καλλιεργούν το 
άθλημα του κανοε-καγιακ και η συμμετοχή τους στους 
πάσης φύσεως αγώνες και πρωταθλήματα, αθλητών 
αλλοδαπής υπηκοότητας, εφόσον έχουν γεννηθεί στην 
Ελλάδα και διαμένουν έκτοτε μόνιμα σε αυτή, καθώς 
επίσης και αλλοδαπών που δεν έχουν υπερβεί το δέκατο 
πέμπτο (15ο) έτος της ηλικίας τους και έχουν συνεχή 
μόνιμη εγκατάσταση στην Ελλάδα τρία (3) τουλάχιστον 
χρόνια πριν από την υποβολή της αίτησης εγγραφής 
τους. 

4. Υπήκοοι κρατών-μελών της Ευρωπαϊκής Ένωσης 
(ΕΈ.) οι οποίοι διαμένουν μόνιμα στην Ελλάδα (εργα¬ 
ζόμενοι, φοιτητές κ.λπ.) δύνανται οι ίδιοι και τα μέλη 
των οικογενειών τους να εγγράφονται στη δύναμη των 
ελληνικών αθλητικών σωματείων που καλλιεργούν το 
άθλημα του κανοε-καγιακ και να συμμετέχουν στους 
πάσης φύσεως αγώνες και πρωταθλήματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Αυγούστου 2007 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή εά-ΐΌΠΐ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπΙθΓπβΙ: Ιι11ρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ ΤΑΓΟ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΡΥΝΣΗ: Ιιΐίρ://νννννν·£ΐ.αΓ - ε-ηπείΙ: ννοΙ)ίτΐ35ΐ6Γ·£ί(α)&ΐ·ί|Γ 














